Coordinadora Obreira Sindical

A Coordinadora Obrera Sindical (COS) é un sindicato nado en 1987 que se atopa presente en  Cataluña, Baleares e na Comunidade Valenciana.

Historia

En 1987 a Confederació Sindical de Treballadors de Catalunya disolveuse formalmente mais unha parte da súa militancia, situada á esquerda, fundou a Coordinadora Obrera Sindical que obtivo o apoio dos grupos da esquerda independentista. Integráronse no Col·lectiu d'Obrers en Lluita. En 1989 producíronse escisións na Confederació Sindical Catalana. Os escindidos pasaron en parte á COS.

A organización celebrou o seu primeiro congreso en 1990. En 1992 entrou nunha crise que non superou ata 1999.

Actualmente atópase nunha fase de crecemento sostido, e ten presenza en polo menos 13 comarcas da Comunidade Valenciana, Cataluña e as Illas Baleares, así como en varias empresas, algunhas delas moi importantes, como Transportes Metropolitanos de Barcelona, a Universidade de Barcelona ou nos Bombeiros da Generalitat. Forma parte da coordinadora nacional da esquerda independentista catalá e considérase o seu referente sindical.

A nivel internacional é membro da Federación Sindical Mundial dende o ano 2013.

 Notas 

Véxase tamén

 Ligazóns externas 
 Coordinadora Obreira Sindical

Categoría:Independentismo catalán
Categoría:Sindicatos de España